da en en en en en en en en en en fr en en fi en en en en en en da da da da da da da da da da da da da da da da da da da en en en en en en en en
Er tantra farligt? | Tantra Temple
Lederen af Tantra Templet, Adinatha, fortæller:
‘Som tantramassør møder jeg ofte kvinder der har en del dårlige oplevelser med i bagagen, fx uheldige seksuelle oplevelser, overgreb, aborter og mænd der bare ikke kunne forstå et nej. Den gode nyhed for disse kvinder er at tantra har metoderne til at heale den negative energi som følger med den slags oplevelser. Igennem tantramassagen har jeg været vidne til mange smukke healingsprocesser og forløsninger af negativ energi. Men de seneste år er jeg begyndt at støde på kvinder der har haft traumatiske oplevelser med tantra – hvilket er lidt paradoksalt, da inviterer til så meget kærlighed, skønhed og harmoni.
Nogle har haft mildt sagt uheldige oplevelser med mænd de har mødt på nettet som tilbød tantramassage gratis (som det efterfølgende viste sig de har lært fra en video). Sådan en massage vil typisk fokusere på at gøre kvinden så ophidset som muligt så det vil være svært for hende at sige nej til sex.
Jeg har talt med mange som har gået fra sådan en oplevelse med en dårlig smag i munden – følelsen af at have fået overskredet sine egne grænser, men uden at kunne sige nej.
Andre har søgt efter en såkaldt tantrapartner i håb om at møde en mand der formår at løfte seksualiteten til nye spirituelle dimensioner, men finder ofte at fokus forbliver nede mellem benene.
Een tog på date i Botanisk Have for at se en potentiel ”tantrapartner” an, og endte med at blive tilbudt at de kunne gå ind på handicaptoilettet og teste hvordan ”kemien passede”.
Men de værste oplevelser er i mine øjne dem hvor kvinder er gået til det de har troet var professionelle tantramassører. En flot hjemmeside med smukke ord og billeder med løfte om healing og ekstatisk fryd. Men desværre viser det sig ofte at hjemmesiden ikke reflekterer det de møder. En mand der har taget et par hurtige weekendkurser for at lære teknikkerne, men ikke har nogen forståelse for mennesker. Eller måske har han taget et længere kursus, men har stadig ikke nogen kontrol over sin egen seksuelle energi og er derfor totalt uegnet til at guide andres energi.
Een oplevede pludselig under massagen af bagdelen uden varsel at få stukket en finger langt op i anus (”det frigør dine blokeringer”).
En anden oplevede at manden onanerede mens han gav hende yonimassage.
En tredje blev holdt fast mens hun fik vredet sin livmoderhals rundt til det blødte (”Dearmoring er godt for dig. Hvis det gør ondt er det bare dit ego”)
Nogle hjemmesider er dog i det mindste ærlige: ”Jeg har ikke nogen udannelse i yonimassage, men jeg har set en video om det og der er endnu ikke nogen der har klaget over min behandling”
Nogle af de vigtigste værktøjer man bruger som tantramassør er empati og intuition. Evnen til at kunne føle ind og mærke tydeligt hvordan kvinden har det og evnen til at mærke præcist hvad det er hun har brug for i sin proces lige nu. Det indebærer også at jeg skal kunne sætte mit eget ego fuldstændig til side så det ikke forstyrrer og blokerer den energi som der bliver kanaliseret gennem mig. Og disse kvaliteter lærer man altså ikke på nogle få weekender – det tager årevis af træning.
Evnen til at få en kvinde til at slappe af med det samme hun træder ind af døren er heller ikke noget de fleste kan fra starten. Det kræver at jeg er totalt nærværende i nuet. At jeg åbner mit hjerte for at forstå hvor kvinden er i sit liv lige nu. At jeg lader hende mærke at jeg ikke har nogen skjult dagsorden – der er ikke noget jeg vil have af hende. At jeg lader hende forstå at massagen for hende er et frirum til at være lige præcis den hun er – hun skal ikke være på en bestemt måde for at gøre mig glad. At hun nårsomhelst kan sige fra hvis der er noget hun ikke føler hun har sit hjerte med i. At jeg ikke prøver at ”fixe” hendes problemer, men støtter hende fuldt ud i sin egen proces.
I Tantra Templet insisterer vi på at vores massører allerede har flere års erfaring med at arbejde med deres egen energi, gennem yoga, meditation og tantrisk elskov inden vi begynder at lære dem massage. Man kan ikke gøre sig forestillinger om bevidst at kunne flytte rundt med en anden persons energi hvis ikke man kender sin egen energi meget intimt gennem daglig energiarbejde. Så nye massører starter med et kursus på lidt over et år der hovedsagelig handler om at vække og balancere de 7 chakraer.
For mændenes vedkommende kræver vi at de bevidst træner i seksuel kontinens – evnen til at mestre deres seksuelle energi til perfektion. Dvs ingen udløsninger, men evnen til at få orgasme uden udløsning. Når en mand kan det så er han ikke længere slave af sit eget begær. Det betyder fx at jeg ikke på noget tidspunkt under en massage er i fare for at lade mig ”rive med” af energien, også selvom kvinden åbner fuldstændig op for sin seksuelle energi. Men det er heller ikke noget jeg er kommet sovende til – det har været en intens rejse på indtil videre 14 år med daglig træning.
Mit råd til kvinder: Hvis du bliver tiltrukket af en annonce på Downtown med tantramassage til halv pris, så overvej hvorfor den massør vælger at sælge sin massage så billigt. Og flotte ord på en fin hjemmeside er ikke nogen garanti for at du finder det du søger, det kan sagten bare være copy/pastet.
Gå aldrig til en tantramassør som du ikke kan finde flere anbefalinger på fra troværdige kilder. Hvis ikke du har veninder i din omgangskreds som kan anbefale nogen, så søg på nettet hvad damebladene og sexologerne anbefaler. Og hvis du selv har haft oplevelser med tantramassage, så del dem endelig med alle dem der er åbne for at høre om det.
I tantra siger man at hele det ydre univers er reflekteret i vores indre univers. Så forestil dig at du vil tage på en opdagelsesrejse jorden rundt, gennem skove, bjerge, dale, ørkener, over floder og have – og du kan vælge en person til at guide dig. Tantramassage kan være en fantastisk rejse gennem dit indre univers med målet at vende ”hjem til dig selv” – ekstatisk, healende, forløsende, frydefuldt, frigørende. Alt i alt en af de største oplevelser du har haft i dit liv. Så sørg for at du vælger den rette til at guide dig på denne rejse’.
Te Pure Erotic Experience
Are you suffering from Corona-induced Touch Deprivation?
Rediscover yourself through te touch of love and eros
Becoming a Tantra Masseur
© 2022 Tantra Temple – Disclaimer – Privacy Policy - Designed by Sundari Art